**OŠ TONE PERUŠKA PULA**

**POLJANA SV. MARTINA 6, PULA**

**VIJEĆE RODITEJA**

**KLASA:**

**URBROJ:**

**U Puli 27. veljače 2017.**

Bilješka sa 8. sjednice Vijeća roditelja  OŠ "Tone Peruška Pula" održane 22. 02. 2017. u 18h.

**Dnevni red:**

**1)Odabir zapisničara (popis prisutnih članova, verifikacija zapisnika)**

**2) Biranje predstavnika roditelja u školskom odboru**

**3) Pregled realizacije zaključaka s prethodne sjednice**

**4) Razno** (VIP antena)

**Ad1) Odabir zapisničara (popis prisutnih članova, verifikacija zapisnika)**

Za zapisničara je izabrana Željka Marković.

Na sjednici je prisustvovalo 9 članova, opravdano odsutno 5 člana a odsutno bez opravdanja 2 člana

**Ostali**: Kristijan Cinkopan (ravnatelj)

Zapisnik s prethodne sjednice je jednoglasno usvojen.

**Ad2) Biranje predstavnika roditelja u školskom odboru**

Predstavniku roditelja u školskom odboru Deanu Buiću ističe mandat pa je potrebno izabrati novog člana u školski odbor. Predložena su tri kandidata te je glasovanjem jednoglasno prihvaćeno da Ana Marija Nujić bude predstavnik roditelja u školskom odboru.

**Ad3)** **Pregled realizacije zaključaka s prethodne sjednice**

a)Ravnatelj je izvijestio Vijeće roditelja da će se za uređenje prilaza u školi sastati povjerenstvo idući tjedan. Članovi povjerenstva iz VR-a su Ana Marija Nujić, Danijela Vrbanec i Dragana Pejkić. Ana Marija Nujić je obavijestila Vijeće roditelja da je kontaktirala gospođu Nataliju Zorica- Jurić oko uređenja prilaza i oko uređenja prilaza i da bi ona besplatno dala idejno rješenje. Razmatra se ideja da tu budu biljke s mediteranskog područja koje djeca mogu sušiti i onda od njih praviti čaj.

b)Roditelji su predložili da se preventivno ponove stručna predavanja o štetnosti konzumiranja alkohola, duhanskih proizvoda, opojnih droga te posljedica sitnih krađa .Naglasak je na ideju da se pokuša organizirati predavanje na kojem bi prisustvovale osobe koje mogu svjedočiti o svojim iskustvima s ovim problemima. Za to je potrebno kontaktirati Centar za borbu protiv ovisnosti i mentalno zdravlje te MUP i vidjeti da li postoje takve ovlaštene osobe .

c) Rasvjeta, nogostup i nedostatak autobusnih linija za zonu Monte Turko iz koje djeca pohađaju našu školu i dalje nije riješena.

d)Vezano za ideju pokretanja debatnog kluba za učenike 8. razreda dogovoreno je da će se kontaktirati OŠ Vidikovac i s njima pokušati dogovoriti predstavljanje projekta našim učenicima.

e)Uvođenje školskih uniformi odgađa se do daljnjega.

f)Ravnatelj je obavijestio Vijeće roditelja da će preuzeti daljnje radnje u vezi osnivanja zadruge za potrebe škole i izvještavati o napretku.

**Ad4) Razno** (VIP antena)

a)VIP-antena blizu škole Kaštanjer udaljena 270 m od naše škole veliki je problem. Ravnatelj je predložio da iz VIP-a daju rezultate ispitivanja o štetnosti VIP- antene.

b)Roditelji su pitali postoji li mogućnost da u dogledno vrijeme bude stalno kuhana hrana u kuhinji. Ravnatelj je tražio odobrenje za još jednu kuharicu, jer po zakonu ne smije biti samo jedna kuharica na postojeći broj učenika, ali je Ministarstvo odbilo molbu, jer nema novih zapošljavanja.

Sjednica je završila u 19 i 30.

**Predsjednik VR:**

**Zović Kristijan**